For en stor del af de yngre læger har nu slet ikke lyst til at åbne praksis herhjemme. Det oplyser P4 Nordjylland. Truslerne fra de nyuddannede læger om at pakke kufferten og forlade Danmark skal tages alvorligt, mener en forsker. - Vi har lægemangel i Danmark, specielt på de praktiserende lægers område, siger dekan på Aalborg Universitet, Egon Toft til P4 Nordjylland. - Der er områder, der ikke har nogen læger. Det kender vi alle steder, hvor der er byer, der står uden lægedækning. Og forsvinder der endnu flere, vil det være grimt, fortsætter han. Før konflikten brød ud, havde 96 procent af de almene medicinstuderende mod på at købe en praksis. I dag gælder det blot 31 procent. Det viser en undersøgelse fra Forum for yngre almenmedicinere

Opsummering:
Det kan resultere i alvorlig lægemangel, at konflikten med regionerne i weekenden blev afblæst.